Ugonyuluka ngobunzima adlule kubo u-Unathi | Ilanga NewsHome Impilo Ugonyuluka ngobunzima adlule kubo u-UnathiUgonyuluka ngobunzima adlule kubo u-UnathiEshiya kwiMetro FM nokwehlukanisa nomyeniLIBONGE ukwe-sekwa nxazonke ijaji le-Idols SA, u-Unathi Nkayi, kulandela ukubhoboka kwakhe okokuqala ngqa ngempilo yakhe emuva kokushiya emsakazweni iMetro FM nokwehlukanisa nomyeni wakhe uThomas Msengana.U-Unathi uthi bese kufike isikhathi sokuba aphefumule ngezehlo azichaze njengezimqinisile endleleni nakuba bekungelula ngoba phezu kwabebhekene nakho ubebuye athole ukugxekwa ezinkundleni zokuxhumana.U-Unathi usho lokhu emuva kokugonyuluka ngezithinta impilo yakhe yangasese ehlanganisa idivosi, ukudicilelwa phansi kwegama lakhe ezinkundleni zokuxhumana nokushiya emsakazweni iMetro FM emuva kweminyaka engu-10 engomunye wabethuli bo-hlelo lwasekuseni iThe First Avenue.Ekhuluma ohlelweni lukaPearl Thusi, iBehind The Story, olusakazwa kwiBET, u-Unathi uphinde waveza ukuthi uzobhala incwadi ekhuluma ngempilo yakhe.IMBANGELA YOKUHLUKANISANgesikhathi kusabalala izindaba zokwehlukanisa kwakhe kwaba ne-mibiko ethi imbangela yalokhu kwaba wukuthi umyeni wakhe wangaleso sikhathi wayethumelana imilayezo nezithombe zocansi no-munye wesifazane ongumhleli we-phephandaba langempelasonto.Nakuba kwaba nemibiko yoku-thi lesi sizathu ngesinye semibandela eyafakwa kwi-affidavit yesehlukaniso, u-Unathi uthe akuyiso kuphela isizathu esaholela ekugqashukeni kwefindo lomshado.“Sobabili sibe nesandla ekupheleni komshado, okungasho ukuthi kasisezwani ngoba sise-ngabazali kubantwana bethuababili.”UKUNGCOFWA EZINKUNDLENI ZOKUXHUMANAUthi abukho ubuhlungu abuzwile njengokungesekwa kuleli kunalokho ubethola ukungcofwa ngabe-sifazane ezinkundleni zokuxhumana, bemgxeka bethi akakwazi ukucula.“Kungithathe isikhathi ukuba ngiphebeze onke amagama abeshiwo, ngigxile ethalenteni lami ebengilithatha njengesiphiwo sokwelapha abantu.”Uthi omunye umzuzu owaba nzi-ma yingesikhathi emiswa emsakazweni iMetro ngo-2015 emuva kokuba eziphendulele ngamagama alumelayo kowesifazane owayemhlambalaza kwiTwitter.Ukubhekana naleso sikhathi esinzima uthi wabhala iculo elithi “Sonini” asebenzisane noDJ Merlon.“Ku-lona ngakhipha bo-nke ubuhlungu engangibuzwa ngapha-kathi.”WESEKWA NGUYISEU-Unathi uthi obengumyeni wakhe uThomas,ongumethuli wohlelo iThomas and Pearl kwi-Metro FM, ubengumngani wakhe omkhulu kodwa okumanje sebeqhelelene kakhulu. Ubonge ukwesekwa nguyise obe yinsika edlula esikhathini sobu-nzima.UFUNA UKUBA UMZALI OQOTHOEzingqinambeni zempilo abhekene nazo, u-Unathi uthi ugqugquzelwa ngabantwana bakhe ababili afisa ukuba yisibonelo ngokuba ngumzali oqotho kubona.Wathola ukunconywa ngesikhathi evakashise indodakazi yakhe eneminyaka engu-8 kuma-auditions e-Idols SA ezinyangeni ezimbalwa eze-dlule.Nakuba ethi uzizwa sengathi wethulekeumthwalo emuva kokugonyuluka, uthi uzwelana kakhulu nalabo abebemenza inhlekisa ngoba ubuhlungu abebebukhiphela kuyenabuchaza ubuhlungu ababhekene nabo mihla namalanga.ayandab@ila-nganews.co.zaPrevious articleUsazophathwa yikhanda umqeqeshi weChiefsNext articleUfuna kubuyiselwe emphakathini uNtuli
